Document ID: /roh_data/filtered/fineweb-2-filterrobots_roh.jsonl.gz/3172

Sco che l'Administraziun federala da duana scriva hajan las guardias da cunfin svizras chattà plirs pachets cun las marcas falsifitgadas en la valita da 80’000 francs cun controllar in car da la Serbia al cunfin a Diepoldsau avant in'emna.
Il chauffeur dal car las aveva zuppà las marcas en sia cabina da durmir. Tras apparats tecnics per la identificaziun da documents falsifitgads ha la guardia da cunfins pudì scuvrir il cas.
Uss sa fatschenta la polizia da Son Gagl cun il chauffeur e cun las marcas postalas.
RR novitads 14:00